《秋林独返卷送旅庵上人还泉省母》
明代·张穆

落木千峰路，清霜一衲衣。余将东海入，汝重故山归。

凉月好相惜，危时知见稀。风尘念行迈，老老愿无违。

作者简介：（1607—1688以后）明末清初广东东莞人，字穆之，号铁桥。工诗，善画马，能击剑。壮年往来吴中，结交知名之士。后归隐罗浮山。所画山水有生气。年八十余，尚步履如飞。有《铁桥山人稿》。